[{"text_idx": "#000000", "text": "Infano estas kvazau\u0306 blanka papero. Ili akceptas c\u0302ion, kion oni instruas al ili. Japana eksa c\u0302efministro Kishi Nobusuke estis \"sukcesa\" instruisto al sia nepo Abe Shinzo, kiu nun havas la tute saman eksteran politikon kiel li."}, {"text_idx": "#000001", "text": "La japana registaro antau\u0306e decidis skribi en siaj lernolibroj, ke la insularo Diaoyu kaj la Rokoj Liancourt (disputitaj insuleto de Japanio kaj la Korea Respubliko) ambau\u0306 estas partoj de la teritorio de Japanio por instrui al la lernantoj sciojn pri la teritorio de Japanio."}, {"text_idx": "#000002", "text": "Certe la decido kau\u0306zis proteston en C\u0302inio kaj en la Korea Respubliko. Oni pensis, ke Japanio alifoje \"malsanig\u0302is\", c\u0302ar de la jaroj 1950, Japanio jam komencis modifi siajn lernolibrojn."}, {"text_idx": "#000003", "text": "La problemo estas, ke la japana registaro volas forigi sian invadon en aliajn landojn kaj s\u0302ang\u0302i la historion. Tio estas grava problemo koncerna al la edukado kaj al la futuro de la tuta lando. La historio de la periodoj antau\u0306 kaj post la 2-a Mondmilito kau\u0306zis la plej fortan konflikton pro la teritorio."}, {"text_idx": "#000004", "text": "Post la 2-a Mondmilito pro la protekto de Usono, Japanio liberigis multajn militajn krimulojn, kaj unu el ili estis Kishi Nobusuke, kiu poste ec\u0302 farig\u0302is japana c\u0302efministro. La japana popolo ne havas g\u0302ustan komprenon pri la historio pro malpunado de la militaj krimuloj. Se la japana registaro skribas malg\u0302ustan historion en siajn lernolibrojn, neniu el la japanoj povas havi g\u0302ustan konon pri la fakto. Azuma Shiro, soldato de la japana armeo, kiu invadis C\u0302inion, diris en sia taglibro, ke \"C\u0302io venas el la edukado.\""}, {"text_idx": "#000005", "text": "De kiam Kishi Nobusuke farig\u0302is c\u0302efministro, li forte s\u0302ang\u0302is la vortojn \"invadi C\u0302inion\" al \"eniri en kaj eliri el C\u0302inio\" en la lernolibroj. En la jaro 1982, la japana registaro s\u0302ang\u0302is \"la politikon por bruligi c\u0302iujn, mortigi c\u0302iujn kaj elpreni c\u0302ion\" al la \"japana armeo devis certigi la socian ordon kaj la sekurecon dum la milito\"; s\u0302ang\u0302is la \"sendependan movadon\" en Koreio al la \"ribelo\". En la jaro 1985, oni trovis en la lernolibro Nova Japana Historio, ke oni ne havas konkludon pri la Nankina Masakro, la invada milito al C\u0302inio estas la \"Japana devigo por batali kontrau\u0306 C\u0302inio\" kaj la Pacifika Milito -- por \"liberigi Azion de Eu\u0306ropo kaj Usono kaj gvidi la Kunprosperon Sferon en Pli Granda Orienta Azio\"."}, {"text_idx": "#000006", "text": "De la lernolibroj oni povas kompreni, kial Japanio c\u0302iam diskonigas sian s\u0302intoismon, kiu kredas, ke la mortigo estas rajto donita de dio, kaj oni povas ricevi respektan viziton kaj oferon se oni mortas en milito. Oni povas kompreni, kial Japanio diras, ke la invadado estas malkulpa. Oni povas kompreni, kial Abe diris al la publiko, ke la invada milito ne estas konfirmita; kial li c\u0302iam emfazas la nacian memfidon; kial li volas rapide modifi la japanan konstitucion kaj plifortigi la japanan armeon. C\u0302ar c\u0302io venas el la edukado."}, {"text_idx": "#000007", "text": "Kishi Nobusuke \"sukcese\" edukadis Abe al persono, kiu ne havas scion pri la vero nek pri la malvero, sed nun Abe komencis la saman edukadon al la japanaj infanoj."}, {"text_idx": "#000008", "text": "En la japana filmo Battle Royale (Batalo Reg\u0302a), infanoj farig\u0302as mortigemaj robotoj sub la edukado de siaj gvidantoj. Abe, kiel la gvidanto, jam prezentas la nigran koron sub la masko de la \"amo al la lando\" kaj sub tiu de la \"aktiva pacismo\"."}]